[{"text_idx": "#000002", "text": "Mae Pen y Gwryd yn fwlch ar odre deheuol yr Wyddfa sy\u2019n arwain i lawr tuag at Nant Gwynant. Dyma lle mae bryniau aruthrol yr Wyddfa yn disgyn yn ddramatig i\u2019r dyffryn islaw, ac mae ffyrdd troellog yn ymdroelli drwy\u2019r clogwyni creigiog."}, {"text_idx": "#000003", "text": "Llwybr mynediad agored a gre\u0308wyd yn benodol i gysylltu Pen y Pass a\u2019r meysydd parcio ym Mhen y Gwryd. Mae defnyddio\u2019r llwybr 1km hwn yn llawer mwy diogel na cherdded ar hyd yr A4086, gan ei wneud yn opsiwn da os ydych yn cerdded i fyny\u2019r Wyddfa o feysydd parcio Pen y Gwryd."}, {"text_idx": "#000004", "text": "Gall hefyd fod yn opsiwn gwych i\u2019r rhai sy\u2019n chwilio am daith gerdded heriol ond byr yn ardal yr Wyddfa."}, {"text_idx": "#000008", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000010", "text": "Gweld ar What 3 Words"}, {"text_idx": "#000012", "text": "Saif Gwesty Pen y Gwryd ar ben y bwlch ac mae\u2019n enwog am fod y gwesty lle mae mynyddwyr yn aros pan y maent wedi dod i Eryri i gymryd rhan mewn hyfforddiant."}, {"text_idx": "#000013", "text": "Ymysg y mynyddwyr mwyaf nodedig i aros yn y gwesty mae\u2019r rhai fu\u2019n rhan o daith lwyddiannus gyntaf Everest ym 1953. Mae llofnodion y ti\u0302m i\u2019w gweld ar nenfwd ystafell fwyta\u2019r gwesty, gan gynnwys Syr Edmund Hillary a Tenzing Norgay."}, {"text_idx": "#000014", "text": "Mae Gwesty Pen y Gwryd, yn wreiddiol yn ffermdy sydd yn dyddio\u2019n o\u0302l i 1811, yn parhau i groesawu llawer o fynyddwyr i\u2019r ardal. Mae ei waliau wedi\u2019u haddurno a\u0302 lluniau a pethau cofiadwy o\u2019i chysylltiadau mynydda, sy\u2019n golygu ei bod bron yn amgueddfa o hanes helaeth o fynydda Eryri."}, {"text_idx": "#000015", "text": "Mae Pen y Pass yn golygu \u2018pen y bwlch\u2019 neu \u2018ddiwedd y bwlch\u2019 a dyma bwynt uchaf Bwlch Llanberis, sy\u2019n rhedeg rhwng cadwyni mynyddoedd y Glyder a\u2019r Wyddfa."}, {"text_idx": "#000016", "text": "Mae dau o\u2019r chwe phrif lwybr i gopa\u2019r Wyddfa yn cychwyn ym Mhen y Pass, sy\u2019n golygu ei bod yn un o ardaloedd mwyaf poblogaidd y Parc Cenedlaethol."}, {"text_idx": "#000017", "text": "Adeiladwyd Bwlch Llanberis yn y 1830au i ganiata\u0301u cludo mwyn o fwyngloddiau\u2019r Wyddfa i Lanberis. Byddai gweithiwyr y mwynglawdd yn cario\u2019r mwyn i lawr Llwybr y Mwynwyr i Ben y Pass, ac yna byddai\u2019n cael ei gludo i Lanberis."}]